**Ministru kabineta noteikumu projekta „Grozījumi Ministru kabineta 2009.gada 13.oktobra noteikumos Nr.1171** „**Noteikumi par dzīvnieku liemeņu apstrādes kvalitāti, klasifikāciju un marķēšanu, kā arī kārtību, kādā tiek novērtēta dzīvnieku liemeņu atbilstība apstrādes kvalitātes un klasifikācijas prasībām un tiek vākta un apkopota informācija par dzīvnieku liemeņu cenām””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Pārtikas aprites uzraudzības likuma 4.panta ceturtā daļa un trīspadsmitā daļa, 13.panta trešā daļa un Lauksaimniecības un lauku attīstības likuma 13.panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošajos Ministru kabineta 2009.gada 13.oktobra noteikumos Nr.1171 „**Noteikumi par dzīvnieku liemeņu apstrādes kvalitāti, klasifikāciju un marķēšanu, kā arī kārtību, kādā tiek novērtēta dzīvnieku liemeņu atbilstība apstrādes kvalitātes un klasifikācijas prasībām un tiek vākta un apkopota informācija par dzīvnieku liemeņu cenām”** (turpmāk – noteikumi Nr.1171) ir ieviestas dzīvnieku liemeņu apstrādes kvalitātes, klasifikācijas, identifikācijas un marķēšanas prasības atbilstoši Padomes 2007.gada 22.oktobra Regulā (EK) Nr.1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (turpmāk – Regula (EK) Nr.1234/2007), noteiktajām normām.  Tā kā no 2014.gada 1.janvāra jāpiemēro Eiropas Parlamenta un Padomes 2013.gada 17.decembra Regula (ES) Nr.1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr.922/72, (EEK) Nr.234/79, (EK) Nr.1037/2001 un (EK) Nr.1234/2007 (turpmāk – Regula (ES) Nr.1308/2013), ir jāizdara grozījumi un precizējumi noteikumos Nr.1171, lai aizstātu atsauci par atbilstību prasībām no Regulas (EK) Nr.1234/2007 uz Regulu (ES) Nr.1308/2013, nemainot pastāvošo tiesisko regulējumu pēc būtības.  Tāpat atbilstoši Regulas (ES) Nr.1308/2013 prasībām ir jāprecizē norma par Eiropas Savienības skalas liellopu liemeņu klasifikācijai piemērošanu liellopiem, nosakot, ka to piemēro liellopiem, kuru vecums kaušanas brīdī ir astoņi mēneši vai vairāk.  Šobrīd noteikumos Nr.1171 ir noteikta prasība, ka Latvijas Lauksaimniecības universitātes aģentūra „Biotehnoloģijas un veterinārmedicīnas zinātniskais institūts „Sigra”” (turpmāk – zinātniskais institūts „Sigra”) izstrādā cūku liemeņu klasificēšanas metodes liesās gaļas satura aprēķina formulu, kā arī apmāca dzīvnieku liemeņu klasificētājus un izsniedz klasificētājiem sertifikātu.  Tā kā Latvijas Lauksaimniecības universitātes senāts 2013.gada 30.oktobrī pieņēma lēmumu Nr.8-33 „Par LLU aģentūras Biotehnoloģijas un veterinārmedicīnas zinātniskā institūta „Sigra” likvidāciju”, iepriekš minētās zinātniskā institūta „Sigra” funkcijas pārņem **Pārtikas drošības, dzīvnieku veselības un vides zinātniskais institūts „BIOR”** (turpmāk – zinātniskais institūts **„BIOR”**)**,** pārņemot arī materiālās vērtības un daļēji darbiniekus.  Līdz ar to noteikumos Nr.1171 jāizdara tehniski precizējumi.  Noteikumu projekts pilnībā atrisinās minētās problēmas. |
| 3. | Projekta izstrādē iesaistītās institūcijas | Noteikumu projektā izdarīti tehniski grozījumi, kas attiecībā uz funkciju pārņemšanu ar zinātnisko institūtu „Sigra” un zinātnisko institūtu **„BIOR”** ir pārrunāti un saskaņoti 2014.gada 13.janvāra sanāksmē. |
| 4. | Cita informācija | Nav |

*Anotācijas II, III un IV sadaļa – projekts šīs jomas neskar.*

|  |  |  |  |  |  |  |
| --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | |
| 1. | | Saistības pret Eiropas Savienību | | Eiropas Parlamenta un Padomes 2013.gada 17.decembra Regula (ES) Nr.1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr.922/72, (EEK) Nr.234/79, (EK) Nr.1037/2001 un (EK) Nr.1234/2007. | | |
| 2. | | Citas starptautiskās saistības | | Projekts šo jomu neskar. | | |
| 3. | | Cita informācija | | Nav. | | |
| 1.tabula  Tiesību akta projekta atbilstība ES tiesību aktiem | | | | | | |
| Attiecīgā ES tiesību akta datums, numurs un nosaukums | | Eiropas Parlamenta un Padomes 2013.gada 17.decembra Regula (ES) Nr.1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr.922/72, (EEK) Nr.234/79, (EK) Nr.1037/2001 un (EK) Nr.1234/2007 (turpmāk – Regula (ES) Nr.1308/2013). | | | | |
| A | | B | | C | D | |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos | |
| Regulas (ES) Nr.1308/2013 10.pants | | 1.un 2.punkts | | Regulas norma ieviesta pilnībā | Projekts neparedz stingrākas prasības | |
| Regulas (ES) Nr.1308/2013 IV pielikuma A daļas II un III punkts | | 3.punkts | | Regulas norma ieviesta pilnībā | Projekts neparedz stingrākas prasības | |
| Regulas (ES) Nr.1308/2013 IV pielikuma B daļas II punkts | | 3.un 6.punkts | | Regulas norma ieviesta pilnībā | Projekts neparedz stingrākas prasības | |
| Regulas (ES) Nr.1308/2013 IV pielikuma A daļas III punkts | | 4.punkts | | Regulas norma ieviesta pilnībā | Projekts neparedz stingrākas prasības | |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | | Projekts šo jomu neskar. | | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar. | | | | |
| Cita informācija | | Nav | | | | |

*Anotācijas V sadaļas 2.tabula un VI sadaļa – projekts šo jomu neskar.*

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildi nodrošina zinātniskais institūts „BIOR”. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likvidētā zinātniskā institūta „Sigra” funkcijas attiecībā uz dzīvnieku liemeņu klasifikāciju pārņem zinātniskais institūts „BIOR”, daļēji pārņemot arī šo funkciju izpildē iesaistītos darbiniekus. |
| 3. | Cita informācija | Nav |

# Zemkopības ministrs J.Dūklavs

2014.03.05. 12:42

924

D.Krastiņa

67027305, Daina.Krastina@zm.gov.lv